Α.Ο. Χαλκίς

Ο **Αθλητικός Όμιλος Χαλκίς** (Α.Ο.Χ., γνωστός και ως *Α.Ο. Χαλκίδας*) είναι αθλητικός σύλλογος της Χαλκίδας. Έχει έδρα το Δημοτικό Στάδιο Χαλκίδας. Τα χρώματα της ομάδας είναι το μπλε και το μαύρο και το έμβλημά της είναι η νύμφη Αρέθουσα. 

Δημιουργήθηκε το 1967, ύστερα από αναγκαστική συγχώνευση που επέβαλε το δικτατορικό καθεστώς του Ολυμπιακού Χαλκίδος και του Ευρίπου Χαλκίδος. Ένας από τους μεγαλύτερους παράγοντες και πρωταρχικό μέλος του Α.Ο. Χαλκίς ήταν ο *Τάσος Καμπούρης*, το όνομα του οποίου έχει δοθεί στο *Κλειστό Γυμναστήριο Κανήθου* της πόλης. Την περίοδο 1994–1996 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Αθλητικός Όμιλος Χαλκίς**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Ο. Χαλκίς**».

## Ιστορία
Ο «Ολυμπιακός Χαλκίδος», ιστορικός σύλλογος της πόλης με έτος ίδρυσης το 1926, πρωταγωνιστούσε στο επαρχιακό ποδόσαφαιρο και τη σεζόν 1963–64 έπαιξε στην Α΄ Εθνική. Προήλθε απο την συγχώνευση δύο συνοικιακών ομάδων, του Ηρακλή και του Άρη.

Ο «Εύριπος Χαλκίδος» αγωνιζόταν στη Β΄ Εθνική από την πρώτη σεζόν που καθιερώθηκε μόνιμα, το 1961–62, με εξαίρεση την περίοδο 1963–64. Το αρχικό όνομα του σωματείου ήταν «Ένωσις Χαλκίδος» και είχε ιδρυθεί το 1925, έπειτα απο την συγχώνευση των συνοικιακών ομάδων Ελευθερία και Σφαίρα. Ως Ένωση αγωνίστηκε στη Β΄ Εθνική τη σεζόν 1961–62. Στη συνέχεια μετονομάστηκε σε Εύριπο και ταυτόχρονα απορρόφησε δυο άλλες παλιές ομάδες της πόλης, την Προποντίδα (1926) και την ΑΕΚ Χαλκίδας (1928), οι οποίες συνέχισαν να υπάρχουν αποδυναμωμένες .

### Δημιουργία του Α.Ο.Χ.
Τη σεζόν 1966–67 και οι δυο δυνατές ομάδες της πόλης βρέθηκαν στη Β΄ Εθνική, στον 2ο όμιλο, όπου τερμάτισαν στην 4η (ο Ολυμπιακός) και στην 9η θέση (ο Εύριπος). Το καλοκαίρι του 1967 γίνεται η συγχώνευση του Ολυμπιακού Χαλκίδας και του Ευρίπου. Σε μια ιστορική γενική συνέλευση στον κινηματογράφο Νίκη, τα δύο πρώτα θέματα που τέθηκαν προς συζήτηση ήταν η ονομασία της νέας ομάδας και η εκλογή διοικητικού συμβουλίου. Αποφασίστηκε ομόφωνα το όνομα της νέας ομάδας να είναι «Αθλητικός Όμιλος Χαλκίς» (Α.Ο. Χαλκίς), γιατί θέλανε να εκπροσωπεί επάξια την πόλη της Χαλκίδας. Στο άλλο θέμα της διοίκησης και πάλι ομόφωνα αποφασίστηκε πρόεδρος να είναι ο τότε αιρετός δήμαρχος, Σκούρας και το Δ.Σ (επταμελές) να έχει σαν μέλη από τρεις συμβούλους που θα προέρχονταν από κάθε ομάδα . Έτσι ξεκίνησε ο Α.Ο. Χαλκίς, από την Β΄ Εθνική και την επόμενη χρονιά (1968–69) ανέβηκε στην Α΄ Εθνική κατηγορία αλλά δεν κατάφερε να παραμείνει και δεύτερη σεζόν. Μέχρι το 1989 η ομάδα αγωνιζόταν στην Β΄ Εθνική και 6 φορές στην Γ΄. Από το 1989 η ομάδα της Χαλκίδας έπαιζε μεταξύ Γ΄ και Δ΄ Εθνικής. Από το 1996–2003 η ομάδα ήταν Δ΄ Εθνική. Τη σεζόν 2003–04 ο Α.Ο. Χαλκίς επέστρεψε στην Γ΄ Εθνική. Όμως οι τότε πρόεδροι Κορλός και Πολυκράτης φρόντισαν να αδειάσουν το ταμείο του Α.Ο. Χαλκίς και να στείλουν τον Α.Ο. Χαλκίς την επόμενη χρονιά στο τοπικό πρωτάθλημα όπου παρέμεινε για 6 χρόνια.

### Απόσχιση του Ολυμπιακού Χαλκίδος
Μετά το τέλος της δικτατορίας και έπειτα από αίτηση που υποβλήθηκε στο πρωτοδικείο Χαλκίδας, η δικαιοσύνη δέχθηκε πως η συγχώνευση των δύο συλλόγων ήταν παράνομη. Έτσι ο Ολυμπιακός δραστηριοποιήθηκε εκ νέου και συγχωνεύθηκε με τον Πρωτέα Χαλκίδας.

## Έμβλημα
Έμβλημα της ομάδας αποτελεί η νύμφη Αρέθουσα.

## Φίλαθλοι
Ο Σύλλογος Φιλάθλων Χαλκίδας Τρελά Νερά Θύρα 3 ιδρύθηκε το 1978 είναι ο πιο δραστήριος σύνδεσμος της ομάδας και την ακολουθεί παντού πιστά.

## Τίτλοι
* Β΄ Εθνική Κατηγορία (**1 Τίτλος**): 1967–1968
* Γ΄ Εθνική Κατηγορία (**1 Τίτλος**): 1986–1987
* Δ΄ Εθνική Κατηγορία (**3 Τίτλοι**): 1991–1992, 1993–1994, 2002–2003
* Α΄ Κατηγορία Ε.Π.Σ. Ευβοίας (**3 Τίτλοι**): 1976–1977, 2009–2010, 2021–2022
* Β΄ Κατηγορία Ε.Π.Σ. Ευβοίας (**1 Τίτλος**): 2007–2008
* Κύπελλο Ε.Π.Σ. Ευβοίας (**7 Τίτλοι**): 1993–1994, 1996–1997, 1997–1998, 1998–1999, 2010–2011, 2011–2012, 2012–2013

## Αγωνιστική πορεία

### Σύνολα συμμετοχών στα εθνικά πρωταθλήματα

## Κύπελλο Ελλάδος

***1967–68**
****Α.Ο. Χαλκίς** 2-1 Τρίκαλα [Φάση 32]
**Παναθηναϊκός 2-1 **Α.Ο. Χαλκίς** [Φάση 16]
***1968–69**
**ελλειπή στοιχεία
***1969–70**
**ελλειπή στοιχεία
***1970–71**
****Α.Ο. Χαλκίς** 1-1 Εδεσσαϊκός (3-1 πεν.) [Προκριματικά]
****Α.Ο. Χαλκίς** 1-0 Αιγάλεω [Φάση 32]
**Ολυμπιακός Πειραιώς 4-0 **Α.Ο. Χαλκίς** [Φάση 16]
***1972–73**
****Α.Ο. Χαλκίς** 0-1 Λεβαδειακός [Φάση 64]
***1973–74** 
****Α.Ο. Χαλκίς** 1-0 Βέροια [Φάση 64]
**Λαμία 1-1 **Α.Ο. Χαλκίς** (1-4 πεν.) [Φάση 32]
**Π.Α.Σ. Γιάννενα 2-1 **Α.Ο. Χαλκίς** [Φάση 16]
***1974–75**
****Α.Ο. Χαλκίς** 0-1 Παναιτωλικός [Α' Γύρος]
***1975–76**
****Α.Ο. Χαλκίς** 1-0 Κόρινθος [Α' Γύρος]
**Άνευ αγώνος (Β' Γύρος)
****Α.Ο. Χαλκίς** 1-2 Πανιώνιος [Φάση 16]
***1977–78**
**Πανθρακικός 4-2 **Α.Ο. Χαλκίς** [Φάση 64]
***1978–79**
****Α.Ο. Χαλκίς** 2-0 Λαμία [Φάση 64]
**Α.Ο. Καρδίτσας 1-0 (παρ.) **Α.Ο. Χαλκίς** [Φάση 32]
***1980–81**
****Α.Ο. Χαλκίς** 1-3 Ολυμπιακός Πειραιώς [Φάση 64]
***1981–82**
****Α.Ο. Χαλκίς** 2-1 Τρίκαλα [Φάση 64]
**Τοξότης Βόλου 2-1 (παρ.) **Α.Ο. Χαλκίς** [Φάση 32]
***1982–83**
**Καστοριά 7-4 **Α.Ο. Χαλκίς** [Φάση 64]
***1983–84**
****Α.Ο. Χαλκίς** 0-2 ΟΦΗ [Φάση 64]
***1984-85**
**Άρης Θεσσαλονίκης 9-0 **Α.Ο. Χαλκίς** [Φάση 64]

***1985–86**
****Α.Ο. Χαλκίς** 6-1 Νεάπολη Πειραιά [Φάση 64]
****Α.Ο. Χαλκίς** - Ηρακλής Καβάλας (1-0, 0-1 πεν. 3-0) [Φάση 32]
****Α.Ο. Χαλκίς** - ΑΕΚ (1-2, 0-2) [Φάση 16]
***1986–87**
**Ολυμπιακός Χαλκίδος 2-1 **Α.Ο. Χαλκίς** [Φάση 64]
***1987–88**
**Παναθηναϊκός 2-0 **Α.Ο. Χαλκίς** [Φάση 64]
***1988–89**
**14ος όμιλος
#Άρης 4
#Αναγέννηση Άρτας 2
#**Α.Ο. Χαλκίς** 0
***1989–90**
**3ος όμιλος
#Παναχαϊκή 6
#Εδεσσαϊκός 6
#Ξάνθη 5
#Αγροτικός Αστέρας 2
#**Α.Ο. Χαλκίς** 1
***1992–93**
**2ος όμιλος
#Παναχαϊκή 7
#Ολυμπιακός Βόλου 7
#ΕΑΡ 3
#**Α.Ο. Χαλκίς** 2
#Πόντιοι Κοζάνης 1
***1994–95**
**4ος όμιλος
#Εθνικός 6
#**Α.Ο. Χαλκίς** 5
#Παναιτωλικός 5
#Αθηναϊκός 5
#Νίκη Βόλου 4
***1995–96**
**4ος όμιλος
#Άγιος Νικόλαος 10
#Αναγέννηση Γιαννιτσών 8
#Εθνικός 7
#**Α.Ο. Χαλκίς** 3
#Δόξα Δράμας 0
***2003–04**
**Καλαμάτα - **Α.Ο. Χαλκίς** (2-1, 1-0) [Φάση 64]

## Κύπελλο ΕΠΣ Ευβοίας (τελικοί)
*1993–94: **Α.Ο. Χαλκίς** 3-2 Ταμυναϊκός (Παρ. 1-1)
*1996–97: **Α.Ο. Χαλκίς** 2-0 Ταμυναϊκός
*1997–98: **Α.Ο. Χαλκίς** 3-1 ΑΕΚ Χαλκίδας
*1998–99: **Α.Ο. Χαλκίς** 2-1 Δόξα Προκοπίου
*1999–00: Λήλας Βασιλικού 1-0 **Α.Ο. Χαλκίς**
*2010–11: **Α.Ο. Χαλκίς** 2-0 ΑΠΚΟ Δροσιάς
*2011–12: **Α.Ο. Χαλκίς** 1-0 ΑΟ Λουκισίων
*2012–13: **Α.Ο. Χαλκίς** 2-0 Παντριαδικός (Παρ. 0-0)

## Σημειώσεις


## Παραπομπές


## Εξωτερικοί σύνδεσμοι

*Επίσημο ιστολόγιο

*
Κατηγορία:Αθλητικοί σύλλογοι Εύβοιας
Κατηγορία:Ιδρύσεις αθλητικών συλλόγων το 1967
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1967